Public procurement notice: Prior Information Notice Without Call For Competition
Published: 2025-02-03
Buyer: Väylävirasto
Country: FI
Region: FI1B1
Contract type: Services
CPV classification: 72000000 | 72322000 | 72600000
Submission deadline: 2025-04-15

Technical requirements: YLEISTÄ

Huomioittehan, että kyseessä on ennakkoilmoitus (jäljempänä ilmoitus), eikä tällä ilmoituksella pyydetä vielä tarjouksia.

Tällä ilmoituksella annetut tiedot ovat alustavia ja saattavat muuttua valmistelun edetessä.

HANKINNAN KOHDE

Väylävirasto valmistelee Digiroad-operaattoripalveluiden sekä Digiroad-sovelluksen ylläpito- ja pienkehityspalveluiden kilpailutusta. Tavoitteena on valita kaksi eri toimittajaa, yksi kummallekin osa-alueelle. 

Digiroad on kansallinen tie- ja katutietojärjestelmäkokonaisuus, joka sisältää teiden ja katujen geometriatiedot sekä liikkumisen suunnittelua palvelevat ominaisuustiedot. Digiroadin toiminta perustuu lakiin. Väylävirasto omistaa tietojärjestelmäkokonaisuuden sekä vastaa tietojärjestelmän ylläpidosta ja kehittämisestä sekä tietojen luovuttamisesta.

Osa-alue 1: Digiroad-operaattoripalvelu

Operaattoripalvelun tehtäviä hoidetaan Digiroad-sovelluksilla sekä tarvittavilta osin Väyläviraston virtuaaliympäristössä tarjoamien paikkatietosovellusten avulla. Valittu toimittaja toimii omissa toimitiloissaan.

Operaattorin toiminnassa korostuvat viestinnällinen aktiivisuus, verkosto- ja projektijohtamisen taidot sekä paikkatieto-osaaminen. Operaattoripalvelussa pyritään palvelun jatkuvaan kehittämiseen.

Toimittajan tehtäviin kuuluvat seuraavat pääasialliset tehtäväkokonaisuudet:
• Digiroad-aineiston hallinta
• Ylläpito- ja tukipalvelut
• Järjestelmäkehityksen tuki
• Verkosto- ja viestintäpalvelut.

Tehtäväkokonaisuuksiin sisältyy muun ohella seuraavia tehtäviä:
• Digiroad-asiakaspalvelu arkisin klo 9-16 puhelimen, sähköpostin ja eri viestintäkanavien avulla.
• Digiroad-ylläpitäjien aktivointi ja ylläpitoaktiivisuudesta huolehtiminen viestinnän ja Digiroad-verkoston avulla sekä uusien kuntien aktivointi ylläpitotyöhön.
• Yhteydenpito Digiroad-aineiston hyödyntäjiin sekä vuoropuhelun edistäminen ylläpitäjien ja hyödyntäjien välillä.
• Lähdeaineistojen vastaanotto, käsittely ja tallentaminen.
• Digiroad-aineistojulkaisuprosessista ja palveluista vastaaminen.
• Julkaistun Digiroad-aineiston laatukontrolli.
• Digiroad-sovellusten kehitystyön johtaminen, kehitystyöhön ja ylläpitoon osallistuminen sekä sovellusten testaaminen kehittämisen yhteydessä.
• Teknisen tuen tarjoaminen Digiroad-tietojärjestelmien hyödyntäjille SURAVAGE-prosessissa.
• Erillisten selvitysten tai tietopalveluiden tuottaminen Digiroad-tietoaineiston perusteella.

Osa-alue 2: Digiroad-sovelluksen ylläpito- ja pienkehityspalvelut  

Digiroad-sovelluksen ylläpidon tarkoituksena on järjestelmän toimintakunnon säilyttäminen teknisesti ja toiminnallisesti ajanmukaisena ja tarkoituksenmukaisena. Nykyinen tekninen versio on otettu käyttöön vuonna 2015. Pienkehityksen tarkoitus on jatkaa olemassa olevan sovelluksen kehitystä. Keskeisimpinä teknologioina JavaScript, Scala, PostgreSQL, PostGIS, AWS, GitHub, Python, Java. Arkkitehtuuriset ratkaisut on jo tehty ja tavoitteena on jatkokehittää nykytoteutusta jo-tehdyillä arkkitehtuurivalinnoilla.

Digiroadin ajoympäristö on Asiakkaan käyttöpalvelutoimittajan ylläpitämä AWS-pilviympäristö. Asiakkaalla on käytössä Väyläpilven pilviarkkitehtuuri järjestelmissään. Digiroadissa on käytössä Half service -malli. Järjestelmän tilillä olevien palveluiden operoinnista vastaa järjestelmäkehittäjät tai erikseen sovittu järjestelmäoperaattori. Pilvioperaattorin tarjoama Infra-alusta tarjoaa kaikille palvelumalleille/järjestelmäkehitystileille keskitetyt tietoliikenne-, käyttövaltuushallinta- ja pääsynhallintapalvelut.

Digiroadin ylläpidossa ja pienkehityksessä korostuu toiminta monitoimittajaympäristössä, joka koostuu muun muassa Digiroad Operaattorista ja muista käyttäjistä, integroituneista järjestelmistä, pilvioperaattorista, Asiakkaan ICT- ja integraatioasiantuntijoista ja palveluista kuten Paikkatietopalveluista.

ILMOITTAUTUMINEN

Kilpailutuksesta kiinnostuneita yrityksiä pyydetään ilmoittamaan yhteystietonsa sähköpostitse osoitteeseen kilpailutus@hansel.fi ja otsikoimaan sähköpostiviesti "Väylä: Digiroad - ilmoittautuminen". Potentiaalisten tarjoajien toivotaan ilmoittavan kiinnostuksestaan viimeistään 21.2.2025.

Väylävirasto on aiemmin käynyt markkinavuoropuhelua koskien Digiroad-sovelluksen ylläpito- ja pienkehityspalveluja (osa-alue 2). Markkinavuoropuhelua on käyty Hanselin IT-konsultointi 2023-2028 -DPS:ään valittujen ehdokkaiden kanssa. Sittemmin on kuitenkin päädytty kilpailuttamaan osa-aluetta 2 koskeva Digiroad-sovelluksen ylläpito- ja pienkehityspalvelu yhdessä Digiroad-operaattoripalvelun (osa-alue 1) kanssa. Mikäli olet edelleen kiinnostunut kyseisestä hankinnasta, ilmoittauduthan myös tämän ennakkoilmoituksen ohjeiden mukaisesti. 

MARKKINAVUOROPUHELU

Ilmoittautuneille yrityksille tullaan lähettämään kilpailutuksen luonnosmateriaalia kirjallisesti kommentoitavaksi ns. markkinavuoropuheluun. Tavoitteena on, että markkinavuoropuhelu ajoittuu maaliskuulle 2025.

Markkinavuoropuheluun osallistuminen tai osallistumatta jättäminen ei estä varsinaiseen tarjouskilpailuun osallistumista.

Väylävirasto varaa oikeuden kutsua ilmoittautuneita yrityksiä myös kahdenkeskisiin neuvotteluihin tai jatkaa markkinavuoropuhelua muulla erikseen ilmoitettavalla tavalla, joista ilmoitetaan tarvittaessa myöhemmin.

Ilmoittautuneille yrityksille ei makseta korvausta markkinavuoropuheluun osallistumisesta.
Mahdolliset suorituspaikkaa koskevat rajoitukset ilmoitetaan tarjouspyyntömateriaaleissa.